કેરળની રાજધાની તિરુઅનંતપુરમથી લગભગ 360 કિમી દૂર મલ્લાપુરમમાં કલેક્ટર ઓફિસમાં થયેલા વિસ્ફોટમાં તપાસ શરુ થઇ ગઇ છે. પોલિસને ઘટના સ્થળેથી એક પેન મળી છે જેમાં પીએમ નરેન્દ્ર મોદી અને તેમના કેટલાક મંત્રીઓની તસવીરો છે. આ ઉપરાંત આ પેન ડ્રાઇવમાં મંત્રાલય સાથે જોડાયેલી કેટલીક સૂચનાઓ પણ મળી છે. પોલિસ અધિકારીઓએ હવે એ વાતની આશંકા વ્યક્ત કરી છે કે ધમાકાને અંજામ આપનારા સંગઠને દેશમાં આ પ્રકારના બીજા હુમલાની યોજના પણ બનાવી હતી. એનઆઇએની ટીમે પણ વિસ્ફોટ સ્થળની તપાસ કરીને પોલિસ સાથે ચર્ચા કરી.